Արայիկ Խանդոյանն էլ հայտարարեց, որ իրենք չեն սխալվել, պայքարել են «տականքի դեմ»: Խանդոյանը փորձեց շարունակել հայտարարությունները, սակայն նախագահող դատավոր Մեսրոպ Մակյանը նախազգուշացրեց, որ զերծ մնա ինչ-որ մեկին վիրավորանքներ հասցնելուց, սակայն Խանդոյանը շարունակում էր խոսել։ Դատարանը որոշեց նրա նկատմամբ դատական սանկցիա կիրառել՝ հեռացնելով նիստերի դահլիճից։ Սակայն Խանդոյանը բարձրախոսոը ձեռքին շարունակում էր խոսել, ուղեկցող ոստիկանները, ուժով նրա ձեռքից խլեցին բարձրախոսը եւ նիստերի դահլիճց դուրս հանեցին: